projecte-aina/catalan_government_crawling huggingface dataset:
Mitjançant l'Ordre de 12 de març de 1999, per la qual s'instrumenta el procediment per a la sol·licitud i la concessió dels ajuts a la producció d'oli d'oliva (DOGC núm. 2855, de 25.3.1999), es regula l'aplicació dels ajuts comunitaris a la producció de l'oli d'oliva.
Valorada la necessitat de modificar certs aspectes d'aquesta regulació i en ús de les atribucions que m'han estat conferides,
Es modifica el segon paràgraf de l'article 3.1 de l'Ordre de 12 de març de 1999 esmentada, el qual queda redactat de la manera següent:
"L'oleïcultor que no sigui membre d'alguna OPR ho farà en els mateixos terminis davant de l'oficina comarcal del Departament d'Agricultura, Ramaderia i Pesca que correspongui segons el municipi o municipis on estigui ubicada l'explotació."
Es modifica l'article 8.2 de l'Ordre de 12 de març de 1999, el qual queda redactat de la manera següent:
"8.2 L'import del saldo de l'ajut es pagarà als productors dins dels noranta dies següents a la fixació per part de la Comissió Europea de la producció efectiva de la campanya de la qual es tracti així com de l'import unitari definitiu de l'ajut a la producció."
3.1 Es modifica l'apartat b.2) de l'article 11.1 de l'Ordre esmentada, el qual queda redactat de la manera següent:
"b.2) La compatibilitat entre la producció declarada per l'oleïcultor i les dades de la seva declaració de cultiu.
El rendiment d'olives per arbre que es dedueixi de cadascun dels expedients de sol·licitud ha d'estar dins l'interval comprès entre el rendiment establert i publicat per campanya, de la zona homogènia que es tracti i tres cops aquest valor.
Així mateix, el rendiment d'oli per 100 kg d'olives que es dedueixi de cadascun dels expedients de sol·licitud ha d'estar dins l'interval comprès entre el rendiment establert i publicat per campanya, de la zona homogènia que es tracti i aquest valor incrementat en tres punts."
3.2 Es modifica l'apartat d) de l'article 11.1 de l'Ordre esmentada, el qual queda redactat de la manera següent:
"d) A més dels controls documentals i sobre el terreny, descrits en els punts a) i c) d'aquest article, portats a terme per les organitzacions de productors reconegudes, el Departament d'Agricultura, Ramaderia i Pesca realitzarà un control de supervisió mitjançant la selecció d'una mostra d'un 5% sobre les sol·licituds d'ajut presentades pels oleïcultors davant de cadascuna de les organitzacions de productors."
Mitjançant l'Ordre PTO/116/2008, d'11 de març (DOGC núm. 5095) es va obrir convocatòria per a la concessió de subvencions adreçades als ens locals de Catalunya per a la redacció de plans d'ordenació urbanística municipal, programes d'actuació urbanística municipal, plans urbanístics derivats d'iniciativa pública i les modificacions del planejament urbanístic general que es redactin amb la finalitat d'adaptar-se als plans directors urbanístics vigents.
La base 10.1 de l'annex de l'Ordre esmentada estableix que les actuacions objecte de subvenció s'hauran de justificar abans del dia 1 de novembre de 2009.
Es preveu també, la possibilitat d'ampliar aquest termini a petició del beneficiari si s'acredita la impossibilitat de donar compliment a l'obligació de justificació dins del referit termini.
Atès que les actuacions objecte d'aquestes subvencions requereixen d'un termini més ampli, vista la impossibilitat de finalitzar els treballs objecte de la subvenció abans de l'1 de novembre, manifestada per diversos ens locals, es fa necessari ampliar el termini de justificació fins al 22 de juny de 2010, donat que, tal com estableix l'article 49 de la Llei 30/1992, de 26 de novembre, de règim jurídic de les administracions públiques i procediment administratiu comú, l'ampliació del termini no pot excedir de la meitat del termini inicial.
La resolució d'atorgament d'aquestes subvencions es va dictar el 21 de juliol de 2008.
Per això, i d'acord amb el capítol IX del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, les normes bàsiques de la Llei 38/2003, de 17 de novembre, general de subvencions, i amb l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de normativa vigent d'aplicació,
Ampliar fins al 22 de juny de 2010 el termini de justificació de les subvencions previst a la base 10.1 de l'Ordre PTO/116/2008, d'11 de març, de convocatòria per a l'atorgament de subvencions per finançar la redacció de plans d'ordenació urbanística municipal, programes d'actuació urbanística municipal, plans urbanístics derivats d'iniciativa pública i les modificacions del planejament urbanístic general que es redactin amb la finalitat d'adaptar-se als plans directors urbanístics vigents, i d'aprovació de les bases que la regiran.
Barcelona, 26 d'octubre de 2009
Havent observat errades a la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, publicada al DOGC núm. 7340, de 30.3.2017, se'n detalla la correcció oportuna:
Els joves extutelats que, complint la resta de requisits, hagin deixat d'ésser tutelats en l'any immediatament anterior a l'assoliment de la majoria d'edat, si se n'ha constatat la situació de vulnerabilitat i exclusió social com a resultat de llur retorn al nucli d'origen, poden, excepcionalment, accedir als programes d'autonomia personal i, per tant, tenir dret a la prestació per a joves extutelats, amb les limitacions que escaiguin.»,
Els joves extutelats que, complint la resta de requisits, hagin deixat d'ésser tutelats en l'any immediatament anterior a l'assoliment de la majoria d'edat, si se n'ha constatat la situació de vulnerabilitat i exclusió social com a resultat de llur retorn al nucli d'origen, poden, excepcionalment, accedir als programes d'autonomia personal i, per tant, tenir dret a la prestació per a joves extutelats, amb les limitacions que escaiguin.».
Tota la informació sobre el desconfinament, els ajuts i les mesures per reactivar l'economia i ajudar la ciutadania i les empreses a sortir de la crisi provocada per la COVID-19.
Els butlletins Gencat informen, diàriament, setmanalment o mensualment, de les notícies i dels nous serveis que la Generalitat de Catalunya posa a disposició de la ciutadania.
Tothom s'hi pot subscriure mitjançant l'aplicació butlletins Gencat.
Visites al Palau de la Generalitat
Una norma de qualitat és aquella que permet assolir els objectius públics de forma eficient i eficaç, sense crear distorsions en altres béns o interessos socials.
La política de millora de la regulació persegueix la construcció d'un marc regulatori intel·ligent que alliberi recursos cap a la societat i generi condicions de creixement econòmic.
A l'Administració de la Generalitat aquesta política pública es desenvolupa, principalment, mitjançant els instruments següents: l'avaluació de l'impacte de les normes –ex ante i ex post−; la simplificació de l'ordenament jurídic -i dels seus procediments i tràmits administratius-, i la reducció de les càrregues administratives que s'imposen a les empreses i els ciutadans.
El Jurat d'Expropiació de Catalunya és l'òrgan competent per a la taxació, el peritatge i la fixació del preu just en els expedients expropiatoris de les administracions públiques de Catalunya.
Es va crear per llei l'any 1995 en el marc de les competències de la Generalitat de Catalunya de desenvolupament en matèria d'expropiació forçosa i règim local, i de la competència exclusiva de regulació del procediment administratiu derivat de la seva organització.
És un òrgan col·legiat permanent, de caràcter administratiu i sense personalitat jurídica, i amb independència jeràrquica.
Està adscrit al Departament de la Presidència, que li presta el suport tècnic i administratiu necessari per a l'exercici de les seves funcions.
S'estructura en cinc seccions territorials: Barcelona, Lleida, Girona, Tarragona i Terres de l'Ebre.
Cada secció territorial exerceix les seves funcions en relació amb les expropiacions que es porten a terme en el territori dels municipis inclosos en cada demarcació.
La Secretaria General de l'Esport desenvolupa les competències de la Generalitat en l'àmbit de l'esport, d'acord amb l'Estatut d'autonomia de Catalunya i la Llei de l'esport de Catalunya, i dirigeix, mitjançant el Consell Català de l'Esport, l'execució i gestió de la política esportiva del Govern.
L'INEFC és el centre d'ensenyament superior de la Generalitat de Catalunya encarregat de la formació, l'especialització i el perfeccionament de graduats en educació física i esport.
També du a terme tasques d'investigació científica i de divulgació dels seus estudis per a la formació.
El CAR dóna suport als esportistes d'alta competició internacional.
El centre disposa de mitjans per a la formació integral dels esportistes i optimitza els seus recursos per aconseguir la màxima qualitat tècnica i científica.
Creat amb motiu dels Jocs Olímpics de Barcelona'92, com a seu de les competicions de piragüisme, el Canal Olímpic és gestionat per EQUACAT SA, societat constituïda entre l'Institut Català del Sòl i la Secretaria General de l'Esport
Aquest tercer Pla de suport, signat el 25 de juliol de 2016, recull la renovació del compromís del Govern de la Generalitat amb les entitats del tercer sector social de Catalunya.
El Govern ha definit les actuacions prioritàries a impulsar en els propers anys que s'han concretat en el document d'estratègia 2017-2019.
Catalunya disposa d'un document de recomanacions per a l'atenció integral a les persones amb FIL que és pioner a nivell internacional.
El Govern de la Generalitat de Catalunya commemora anualment esdeveniments i personalitats històriques, artístiques, científiques o culturals.
L'objectiu és posar en relleu, recuperar i divulgar la memòria d'aquests fets i persones rellevants que han deixat empremta en el patrimoni col·lectiu dels catalans.
Cada any la Comissió de Commemoracions eleva al Govern per a la seva aprovació la proposta d'esdeveniments i personalitats motiu de commemoració.
Es preveu implementar quatre eixos de mobilitat per eliminar "l'efecte frontera" entre el final de 2020 i el principi de 2021.
El termini per presentar sol·licituds acaba el 23 de juliol de 2020
Fins al 15 de juliol és pot visitar l'exposició inèdita dedicada a la seva vida i a la seva obra
L'objecte del Premi Ramon Juncosa de Divulgació i Periodisme Transfronterers és fomentar el coneixement de les realitats de l'Espai Català Transfronterer mitjançant articles, reportatges o documentals.
La Casa de la Generalitat de Catalunya a Perpinyà, inaugurada el 2003, dinamitza les relacions institucionals amb la Catalunya del Nord (Departament dels Pirineus Orientals).
La Casa de la Generalitat a Perpinyà promou la cooperació entre els catalans del nord i els del sud en tots els àmbits de la vida social i econòmica.
Articula les seves actuacions en tres grans eixos: suport als projectes transfronterers de proximitat, difusió de la llengua i de la cultura catalanes i promoció econòmica.
El Departament de la Presidència ha aprovat el Pla de contingència i reincorporació progressiva del Departament de la Presidència de la Generalitat de Generalitat de Catalunya en protecció a la pandèmia de coronavirus SARS-CoV-2 - Etapa de Represa.
Pla de contingència i reincorporació progressiva en protecció a la pandèmia de coronavirus SARS-CoV2 - Etapa de represa.
Transparència vol dir fer visible, accessible i comprensible qualsevol informació pública, amb caràcter permanent i actualitzat, per facilitar la participació ciutadana en els assumptes públics.
En aquest apartat, hi trobareu la informació subjecta a publicitat activa d'aquest Departament d'acord amb la Llei de transparència.
La seva creació, a més de recollir una obligació marcada per la llei de transparència, respon a la convicció del Govern de fer participar el ciutadà en la seva activitat pública.
A més, el Departament és proactiu a l'hora d'informar sobre els acords del Govern i publica en aquest espai les decisions adoptades a cada sessió.
Si voleu saber-ne més, consulteu el Portal de Tranparència de la Generalitat de Catalunya.
Aquest apartat conté informació sobre les entitats i organismes del sector públic institucional del Departament de la Presidència.
El sector públic està integrat pel conjunt d'entitats (societats mercantils, consorcis, fundacions, etc.) que tenen personalitat jurídica pròpia i diferenciada de l'Administració i estan participades majoritàriament de forma directa o indirecta.
Cada entitat informa en la seva pàgina web sobre la informació subjecta a publicitat activa per la Llei 19/2014, de 29 de desembre, de transparència, accés a la informació i bon govern.
Font de les dades: Departament de la Presidència
Format: PDF, HTML, Excel, XLS (Registre d'entitats del sector públic)
Organigrama de la Generalitat de Catalunya
La convocatòria del premi IEA de l'any 2020 és a la categoria d'article publicat en una revista acadèmica.
Mitjançant Ordre del Departament de Presidència, es van aprovar les bases reguladores d'aquests Premis que l'Institut fomenta amb la finalitat de promoure l'estudi científic de temes relacionats amb l'organització territorial del poder i que es destinaran a distingir llibres publicats, articles publicats en revistes acadèmiques i tesis doctorals no publicades.
La convocatòria al Premi de l'any 2020 es va publicar al DOGC el 2 de juliol d'enguany.
El termini de presentació de sol·licituds estarà obert entre el 3 i el 22 de juliol de 2020.
PREMI IEA 2020 al millor article acadèmic publicat.
Qualsevol persona de qualsevol nacionalitat que hagi publicat, individualment o en coautoria, un article en una revista científica sobre temes directament relacionats amb l'organització territorial del poder.
En cas que l'article tingui més d'un/a autor/a, la persona que presenti la sol·licitud la farà en nom de la resta.
Només es poden presentar al premi articles publicats durant l'any anterior a la convocatòria.
Es podran presentar articles escrits en català, castellà o anglès.
La presentació dels articles al premi es farà per mitjans exclusivament telemàtics des del portal de Tràmits.
Les persones interessades hauran d'omplir un formulari en el que annexaran l'article (en pdf, zip o rar) o bé proveïran un enllaç a l'article publicat (quan l'accés sigui online i gratuït).
Un cop finalitzat el termini de presentació d'articles, l'IEA constituirà un jurat format per dos membres interns (director de l'IEA i cap de l'Àrea de Recerca) i tres membres externs (tres professors/ores universitaris/àries de l'àmbit de les ciències socials, designats pel director/a de l'IEA.
L'article es valorarà a partir dels 5 criteris següents:
El termini per presentar sol·licituds estarà obert entre el 3 i el 22 de juliol de 2020.
El premi té una dotació de 3.500€.
En cas que l'article guanyador hagi estat elaborat per més d'una persona, la dotació es dividirà entre les persones autores.
Si teniu algun dubte o us sorgeix algun problema quan feu la tramitació, escriviu-nos un missatge a [EMAIL]
a prepaus d'accessibilitat des lòcs webs e aplicacions entà dispositius mobils deth sector públic
a prepaus dera accessibilitat des lòcs web e aplicacions entà dispositius mobils des organismes deth sector públic
Eth contengut que se recuelh seguidament non ei accessible pes següents motius:
Es comunicacions seràn recebudes e transportades pera Direccion Generau d'Atencion Ciutadana, deth Departament dera Vicepresidència, Economia e Isènda, coma responsabla d'accessibilitat de gencat.
Aquestes subvencions donen suport a projectes transfronterers de cooperació desenvolupats al territori de l'Espai Català Transfronterer.
A associacions, fundacions i entitats sense ànim de lucre amb presència al territori de l'Eurodistricte de l'Espai Català Transfronterer (comarques de la demarcació de Girona i departament dels Pirineus Orientals), així com a les administracions locals i seus ens o organismes dependents i les universitats públiques de les comarques de la demarcació de Girona.
En els darrers anys, l'estudi del federalisme s'ha convertit en una indústria creixent de la recerca en ciències polítiques.
Atès que aproximadament el quaranta per cent de la població mundial viu a estats federals, el desenvolupament d'estudis federals no és gens sorprenent.
Al segle XXI, el federalisme o, més acuradament, l'autonomia territorial, es continua presentant de manera destacada a les agendes de recerca tot i que sovint està proscrit, sobretot per les organitzacions internacionals, com a solució per abordar i gestionar els conflictes territorials més complexos al món.
La bibliografia acadèmica del federalisme continua creixent, però encara hi ha una gran quantitat de paradoxes i debats per resoldre.
De fet, tot i la recerca que existeix, encara hi ha una manca de consens acadèmic sobre el que significa exactament el "federalisme".
"50 ombres del federalisme" és un projecte creat l'octubre de 2017 a la Universitat Canterbury Christ Church per ajudar a informar el debat sobre moltes qüestions relacionades amb el tema del "federalisme" en sentit ampli fruit d'una associació entre el programa de polítiques i relacions internacionals de la Canterbury Christ Church University i la Càtedra de Recerca del Canadà i Quebec en Estudis Canadencs (CREQC) de la Université du Québec à Montréal (UQAM).
L'objectiu central d'aquest projecte és proporcionar articles de recerca sintètics, de fàcil accés i d'alta qualitat de manera gratuïta sobre cinc temes principals: estudis de cas, resolució de conflictes, gestió de la diversitat, polítiques públiques i teoria politica.
Els articles de recerca inclouen debats sobre temes diversos abstractes i històrics, a més d'il·luminar algunes de les dinàmiques contemporànies dels debats sobre el federalisme.
L'estudi del federalisme està relacionat amb diverses disciplines, el projecte segueix un enfocament multidisciplinari amb aportacions de politòlegs, filòsofs i juristes, molts dels quals són punters en la matèria de recerca.
És més, el projecte demana a persones expertes de reconegut prestigi que aportin articles i que expliquin tant el desenvolupament històric com contemporani dels estudis federals, el projecte també ha comptat amb investigadors novells, molts dels quals ja són al capdavant d'alguns dels debats contemporanis més importants.
L'IEA ha acordat amb els promotors del projecte la traducció al català i al castellà de tots els articles.
La Generalitat de Catalunya va crear el 1989 el Premi Internacional Catalunya, amb tres propòsits clars: reconèixer i estimular els creadors, oferir als catalans exemples de la més alta qualitat i exigència en tots els aspectes, i situar Catalunya a l'escena dels grans guardons internacionals.
El Premi, dotat amb 80.000 euros i l'escultura "La clau i la lletra" d'Antoni Tàpies, s'atorga anualment a aquelles persones que han contribuït de manera decisiva a desenvolupar els valors culturals, científics o humans.
Institucions de tot el món i els membres del jurat poden presentar candidatures, d'acord amb les bases que es publiquen cada any amb la convocatòria del guardó.
El termini per presentar candidatures al XXXII Premi Internacional Catalunya, corresponent a l'any 2020, va finalitzar el 19 de juny.
El jurat estudia les candidatures presentades i començarà les deliberacions.
En el moment que emeti veredicte, el Molt Honorable President de la Generalitat el farà públic en roda de premsa.
Vídeo del lliurament del XXXI Premi Internacional Catalunya a Ngugi wa Thiong'o
El jurat del Premi ha decidir atorgar aquest guardó al professor Ngugi wa Thiong'o per la seva distingida i arriscada obra literària i per la seva defensa de les llengües africanes, basada en la noció de l'idioma com a cultura i memòria col·lectiva.
Informàtic, enginyer i professor
Farmacèutic, bioquímic i professor
Activista, política i estudiant
Expresident dels Estats Units d'Amèrica
Expresident de la Comissió Europea
Expresident de la República Federal d'Alemanya
Expresident de la República Txeca
Filòsof, sociòleg i teòric de la ciència
La Generalitat de Catalunya va crear l'any 2004 el Premi Ramon Margalef d'Ecologia, honorant així la memòria del savi català i universal.
El guardó, d'àmbit internacional, té com a objectiu el reconeixement d'aquelles persones d'arreu del món que s'hagin distingit de manera excepcional en el conreu de la ciència ecològica.
L'any 2019 es van complir els 100 anys del naixement del Dr.
Margalef, efemèride que va ser inclosa en les commemoracions aprovades per la Generalitat de Catalunya i que va ser celebrada amb un gran nombre d' activitats.
El Jurat ha destacat que representa una de les millors combinacions entre les ciències biològiques i les ciències socials
La dotació del Premi és de vuitanta mil euros i una peça única i simbòlica en memòria de Ramon Margalef.
Acord del Govern pel qual s'autoritza l'Agència Catalana de Cooperació al Desenvolupament a subscriure l'Acord de col·laboració amb el Ministeri de Gestió del Territori i de les Col·lectivitats Locals de la República de Senegal per als anys 2014 a 2018.
Enllaç al document (PDF, 663 kB)
Acord del Govern pel qual s'aprova la memòria preliminar de l'Avantprojecte de llei de mesures en matèria de transparència i accés a la informació pública.
Enllaç al document (PDF, 384 kB)
ACORD GOV/156/2014, de 25 de novembre, de declaració d'ocupació urgent per l'Ajuntament de Lliçà d'Amunt (Vallès Oriental) dels béns i drets afectats pel Projecte de millora de la xarxa de clavegueram 2012-2013, tram 5, carrer Estany de Llanós.
Acord del Govern pel qual s'autoritza la reversió a favor de l'Ajuntament de Molins de Rei de la finca i l'edifici (antigament destinat a centre d'assistència primària) situats al carrer Esperanto d'aquest municipi.
Acord del Govern pel qual s'accepta la cessió gratuïta de domini d'una finca de 7.216,85 m2, situat al camí de la Justada núm. 5 del municipi de Montornès del Vallès, ofert pel seu Ajuntament a fi de ser destinat a la construcció de l'Institut Marta Mata.
ACORD GOV/157/2014, de 25 de novembre, pel qual es crea el Projecte interdepartamental de competència digital docent.
Acord del Govern pel qual s'aprova la memòria preliminar de l'Avantprojecte de llei d'ordenació del litoral català.
Enllaç al document (PDF, 697 kB)
Acord del Govern pel qual s'autoritza el Departament d'Empresa i Ocupació a ampliar la subvenció concedida a la Fundació Privada Tribunal Laboral de Catalunya mitjançant conveni de 28 d'abril de 2014, per tal d'establir un sistema extrajudicial i extraadministratiu de solució de conflictivitat laboral.
Enllaç al document (PDF, 154 kB)
Acord del Govern pel qual s'aprova el Programa d'implementació i seguiment de l'oficina judicial i fiscal.
Enllaç al document (PDF, 600 kB)
En aquesta secció hi trobareu diverses bases de dades sobre les relacions intergovernamentals a l'Estat referents a les reunions bilaterals sobre conflictes competencials regulades per l'article 33.2 LOTC; reunions del Consell de Política Fiscal i Financera; reunions de les conferències sectorials; reunions de les conferències de presidents, i reunions de la comissió bilateral Generalitat-Estat.
Vegeu també la informació de la pàgina sobre relacions intergovernamentals del Departament d'Acció Exterior, Relacions Institucionals i Transparència.
Pes restriccions establides per rason deth coronavirus (COVID-19) en Catalonha, demoren suspenudes temporauments es visites ath Palai dera Generalitat.
Sant Jordi (23 d'abriu), era Mercé (24 de seteme) e era Diada Nacionau de Catalonha (11 de seteme) son dies de pòrtes dubèrtes en Palai dera Generalitat.